CELEX: 32021R1928
Language: hr
Date: 2021-08-31 00:00:00
Title: Delegirana uredba Komisije (EU) 2021/1928 оd 31. kolovoza 2021. o izmjeni Delegirane uredbe (EU) 2020/760 u pogledu upravljanja i količina određenih carinskih kvota za Argentinu i o ispravku te uredbe u pogledu njezinih prijelaznih odredaba

9.11.2021   
               
               
                  HR
               
               
                  Službeni list Europske unije
               
               
                  L 394/1
               
            
         DELEGIRANA UREDBA KOMISIJE (EU) 2021/1928
         оd 31. kolovoza 2021.
         o izmjeni Delegirane uredbe (EU) 2020/760 u pogledu upravljanja i količina određenih carinskih kvota za Argentinu i o ispravku te uredbe u pogledu njezinih prijelaznih odredaba
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 185., članak 186. i članak 223. stavak 2.,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 64. stavak 6. i članak 66. stavak 3.,
         budući da:
         
                     (1)
                  
                  
                     Delegiranom uredbom Komisije (EU) 2020/760 (3) dopunjena je Uredba (EU) br. 1308/2013 u pogledu pravila upravljanja uvoznim i izvoznim carinskim kvotama za poljoprivredne proizvode na temelju dozvola i Uredba (EU) br. 1306/2013 u pogledu polaganja sredstava osiguranja u upravljanju carinskim kvotama.
                  
               
                     (2)
                  
                  
                     Sustav upravljanja određenim carinskim kvotama izmijenjen je Sporazumom u obliku razmjene pisama između Europske unije i Argentinske Republike na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije („Sporazum”), koji je sklopljen Odlukom Vijeća (EU) 2021/1213 (4).
                  
               
                     (3)
                  
                  
                     Sporazumom je izmijenjeno upravljanje carinskom kvotom za češnjak podrijetlom iz Argentine tako da je sustav tradicionalnih i novih uvoznika zamijenjen metodom istodobne provjere na koju se ne primjenjuje zahtjev u pogledu referentne količine. Stoga bi trebalo izbrisati članak 9. stavak 4. Delegirane uredbe (EU) 2020/760.
                  
               
                     (4)
                  
                  
                     Sporazumom su osim toga podijeljene carinske kvote pod rednim brojevima 09.4213 i 09.4412, koje se odnose na perad, te je dio njihovih količina dodijeljen dvjema novim carinskim kvotama za robu podrijetlom iz Argentine pod rednim brojevima 09.4289 i 09.4290. Upućivanja na te nove carinske kvote trebalo bi umetnuti u članak 9. stavke 6. i 7. Delegirane uredbe (EU) 2020/760.
                  
               
                     (5)
                  
                  
                     U skladu s člankom 27. stavkom 2. Delegirane uredbe (EU) 2020/760, ta se uredba primjenjuje na razdoblja carinske kvote koja počinju od 1. siječnja 2021. nadalje. Prijelaznom odredbom iz članka 26. prvog stavka te uredbe propisano je da se u prva dva razdoblja carinske kvote „nakon stupanja na snagu ove Uredbe” referentna količina iz članka 9. te uredbe može utvrđivati u skladu s uredbama koje su stavljene izvan snage člankom 25. te uredbe. Taj tekst trebalo bi uskladiti s člankom 27. stavkom 2. Delegirane uredbe (EU) 2020/760 upućivanjem na prva dva razdoblja carinske kvote „na koja se ova Uredba primjenjuje”.
                  
               
                     (6)
                  
                  
                     Na sličan način treba ispraviti i članak 26. drugi stavak Delegirane uredbe (EU) 2020/760. Usto, u toj bi odredbi trebalo pojasniti da se referentna količina može utvrditi na temelju cijelih razdoblja carinske kvote umjesto dvanaestomjesečnih razdoblja.
                  
               
                     (7)
                  
                  
                     Kako bi se izbjegle nejasnoće, primjereno je ispraviti i odgovarajuću uvodnu izjavu.
                  
               
                     (8)
                  
                  
                     Delegiranu uredbu (EU) 2020/760 trebalo bi stoga na odgovarajući način izmijeniti i ispraviti.
                  
               
                     (9)
                  
                  
                     Članak 9. stavak 4. Delegirane uredbe (EU) 2020/760 trebao bi se nastaviti primjenjivati na tekuće razdoblje carinske kvote za carinsku kvotu pod rednim brojem 09.4104 do početka prvog razdoblja carinske kvote pod rednim brojem 09.4288 u skladu s Provedbenom uredbom Komisije (EU) 2020/761 (5).
                  
               
                     (10)
                  
                  
                     Izmjena članka 9. stavaka 6. i 7. Delegirane uredbe (EU) 2020/760 trebala bi se primjenjivati od početka prvog razdoblja carinske kvote za carinske kvote pod rednim brojevima 09.4289 i 09.4290 koje počinje nakon stupanja na snagu ove Uredbe,
                  
               DONIJELA JE OVU UREDBU:
         
            Članak 1.
            Izmjene i ispravci Delegirane uredbe (EU) 2020/760
            Delegirana uredba (EU) 2020/760 mijenja se i ispravlja kako slijedi:
            
                        (1)
                     
                     
                        uvodna izjava 18. zamjenjuje se sljedećim:
                        
                                    „(18)
                                 
                                 
                                    Kako bi se spriječilo narušavanje trgovinskih tokova, nužno je predvidjeti da se akti koji su stavljeni izvan snage nastave primjenjivati na uvozne dozvole izdane na temelju njih prije početka primjene ove Uredbe. U istu svrhu primjereno je dopustiti tijelima nadležnima za izdavanje dozvola da tijekom prva dva razdoblja carinske kvote, koja počinju od 1. siječnja 2021. nadalje, na koja se ova Uredba primjenjuje, utvrđuju referentnu količinu u skladu s aktima stavljenima izvan snage.”;
                                 
                              
                  
                        (2)
                     
                     
                        članak 9. mijenja se kako slijedi:
                        
                                    (a)
                                 
                                 
                                    briše se stavak 4.;
                                 
                              
                                    (b)
                                 
                                 
                                    stavci 6. i 7. zamjenjuju se sljedećim:
                                    
                                       „6.   Odstupajući od stavka 2., referentna količina izračunava se zbrajanjem količina proizvoda puštenih u slobodan promet u Uniji obuhvaćenih svakom od sljedećih skupina po tri ili četiri redna broja kvote iz Priloga I. Provedbenoj uredbi (EU) 2020/761:
                                       
                                                    
                                                
                                                
                                                   09.4211, 09.4212, 09.4213 i 09.4290;
                                                
                                             
                                                    
                                                
                                                
                                                   09.4214, 09.4215 I 09.4216;
                                                
                                             
                                                    
                                                
                                                
                                                   09.4410, 09.4411, 09.4412 i 09.4289.
                                                
                                             
                                    
                                       7.   Odstupajući od stavka 3., za carinske kvote pod rednim brojevima 09.4211, 09.4212, 09.4213 i 09.4290 ukupna količina proizvoda obuhvaćena zahtjevima za izdavanje dozvole koji su za te četiri carinske kvote podneseni u razdoblju carinske kvote nije veća od ukupne referentne količine podnositelja zahtjeva za te četiri carinske kvote. Podnositelj zahtjeva može sam odlučiti kako će se ukupna referentna količina podijeliti na carinske kvote za koje podnosi zahtjev. To se pravilo primjenjuje i na carinske kvote pod rednim brojevima 09.4214, 09.4215 i 09.4216 i rednim brojevima 09.4410, 09.4411, 09.4412 i 09.4289.”;
                                    
                                 
                              
                  
                        (3)
                     
                     
                        članak 26. zamjenjuje se sljedećim:
                        
                           „Članak 26.
                           Prijelazne odredbe
                           U prva dva razdoblja carinske kvote na koja se ova Uredba primjenjuje u skladu s člankom 27. stavkom 2. tijelo nadležno za izdavanje dozvola može utvrđivati referentnu količinu iz članka 9. u skladu s odgovarajućim uredbama iz članka 25. koje su stavljene izvan snage.
                           Ako se u jednom ili oba razdoblja carinske kvote prije prvog razdoblja carinske kvote na koje se ova Uredba primjenjuje u skladu s člankom 27. stavkom 2. carinska kvota za koju je obvezno utvrđivanje referentne količine iz članka 9. ne iskoristi u cijelosti, gospodarski subjekti mogu odlučiti utvrditi svoju referentnu količinu ili u skladu s člankom 9. stavkom 1. ili na temelju dvaju prethodnih razdoblja carinske kvota u kojima je ta carinska kvota bila u cijelosti iskorištena.”
                        
                     
                  
         
            Članak 2.
            Prijelazna odredba
            Članak 9. stavak 4. Delegirane uredbe (EU) 2020/760 nastavlja se primjenjivati na tekuće razdoblje carinske kvote za carinsku kvotu pod rednim brojem 09.4104.
         
         
            Članak 3.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Međutim, članak 1. stavak 2. točka (b) primjenjuje se od početka prvog razdoblja carinske kvote za carinske kvote pod rednim brojevima 09.4289 i 09.4290 koje počinje nakon stupanja na snagu ove Uredbe.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  SL L 347, 20.12.2013., str. 549.
         
         
            (3)  Delegirana uredba Komisije (EU) 2020/760 od 17. prosinca 2019. o dopuni Uredbe (EU) br. 1308/2013 Europskog parlamenta i Vijeća u pogledu pravila upravljanja uvoznim i izvoznim carinskim kvotama na temelju dozvola i o dopuni Uredbe (EU) br. 1306/2013 Europskog parlamenta i Vijeća u pogledu polaganja sredstava osiguranja u upravljanju carinskim kvotama (SL L 185, 12.6.2020., str. 1.).
         
            (4)  Odluka Vijeća (EU) 2021/1213 od 13. srpnja 2021. o sklapanju, u ime Unije, Sporazuma u obliku razmjene pisama između Europske unije i Argentinske Republike na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije (SL L 264, 26.7.2021., str. 1.).
         
            (5)  Provedbena uredba Komisije (EU) 2020/761 оd 17. prosinca 2019. o utvrđivanju pravila za primjenu uredbi (EU) br. 1306/2013, (EU) br. 1308/2013 i (EU) br. 510/2014 Europskog parlamenta i Vijeća u pogledu sustava upravljanja carinskim kvotama na temelju dozvola (SL L 185, 12.6.2020., str. 24.).